Publication: Magyar Közlöny
Issue: MK-2004-34 (Year: 2004, Number: 34)
Era: 2004-2010
Section: a 10/2004. (III. 24.) OM rendelethez
Paragraph Index: 82

6. Az ismeretek ellenõrzési rendszere Az ellenõrzési rendszer az intézményi tantervben elõírt, kritériumjellegû követelményként szereplõ aláírások, gyakorlati jegyek megszerzésébõl, vizsgák teljesítésébõl, a szakdolgozat elkészítésébõl és a záróvizsgából tevõdik össze. A kötelezõ vizsgák száma: félévente legalább 3 vizsga és 2 beszámoló. 6.1. A szakdolgozat A szakdolgozat a képzés anyagából választott olyan szakmai feladat megoldása, amellyel a hallgató bizonyítja, hogy tájékozott a választott téma szakirodalmában és jogalkalmazási gyakorlatában, önállóan képes a tanult ismeretanyag szintetizálására és alkotó alkalmazására. A szakdolgozat kreditértéke: 10 kreditpont. 6.2. A záróvizsga 6.2.1. A záróvizsgára bocsátás feltételei: — az intézményi tantervben elõírt követelmények teljesítése, — a szakdolgozat elkészítése és benyújtása. 6.2.2. A záróvizsga részei: — a szakdolgozat megvédése, — a komplex szóbeli vizsga: = a büntetõjog, a büntetõ eljárásjog, a büntetésvégrehajtási jog és a pártfogó felügyelõ, valamint pártfogó felügyelet a büntetõ igazságszolgáltatási rendszerben ismeretkörökbõl; = szociális, gyermekvédelmi és gyámügyi igazgatási ismeretkörökbõl. 6.2.3. A záróvizsga eredménye: a komplex szóbeli vizsgára adott két jegy és a szakdolgozatra adott érdemjegy egyszerû, egész számra kerekített átlaga. 2004/34. szám Az oktatási miniszter 11/2004. (III. 24.) OM rendelete a 2004/2005. tanév rendjérõl

Source: https://magyarkozlony.hu/hivatalos-lapok/a77608bcdbdc31dc0a47287f48e1391d3f76ce4b/dokumentumok/0d4a0dd9b220d44e55e061097babeeb13a4a569f/letoltes